**Καταχωριστέο στο ΚΗΜΔΗΣ**

**Πρόσκληση Υποβολής Προσφοράς με ΑΡ.ΠΡΩΤ: ΑΜ 6755/14-09-2023**

**Για την απευθείας ανάθεση προμήθειας υγρών καυσίμων (405 lt πετρελαίου κίνησης)** **για τις ανάγκες του Κ.Φ.Α.Α (Κέντρου Φιλοξενίας Ασυνόδευτων Ανηλίκων) στην Περαία, προϋπολογιζόμενης δαπάνης** **651,94 ευρώ χωρίς ΦΠΑ και 808,41 ευρώ με Φ.Π.Α.**

**CPV: Πετρέλαιο ντίζελ (09134100-8)**

Η ΑΡΣΙΣ Κοινωνική Οργάνωση Υποστήριξης Νέων (με έδρα την Αθήνα, οδός Μαυρομματαίων αρ. 43) και Υποκατάστημα στη Θεσσαλονίκη, (Λέοντος Σοφού 26) στα πλαίσια της «Επιχορήγησης Ν.Π. ΑΡΣΙΣ - Κοινωνική Οργάνωση Υποστήριξης Νέων για την υλοποίηση του Έργου **Κέντρου Φιλοξενίας Ασυνόδευτων Ανηλίκων (Κ.Φ.Α.Α.) στην Περαία** με κωδικό MIS **6001569** στο πλαίσιο του προγράμματος «Πρόγραμμα Ελλάδας - Ταμείο Ασύλου, Μετανάστευσης και Ένταξης».

**ΠΡΟΣΚΑΛΕΙ**

**κάθε ενδιαφερόμενο να υποβάλει έγγραφη προσφορά για την απευθείας ανάθεση προμήθειας υγρών καυσίμων για τις ανάγκες της λειτουργίας του Κ.Φ.Α.Α στην Περαία, προϋπολογιζόμενης δαπάνης 651,94 ευρώ χωρίς ΦΠΑ και 808,41 ευρώ με Φ.Π.Α.**

| **Περιληπτική περιγραφή** | **Μον. Μέτρ.** | **Ποσότητα** | **Προϋπ/μένη Τιμή μονάδας άνευ ΦΠΑ** | **Προϋπ/μένη Αξία χωρίς ΦΠΑ (€)** |
| --- | --- | --- | --- | --- |
| ΠΡΟΜΗΘΕΙΑ **Πετρελαίου κίνησης** | Λίτρα | 405 |  1,436€  | **651,94€**  |
| **Συνολικό Προϋπ/μένο Κόστος με ΦΠΑ (€)** | **808,41€** |

**Η προμήθεια θα γίνει με τους Ειδικούς όρους, που ακολουθούν.**

1. Οι ενδιαφερόμενοι οικονομικοί φορείς μπορούν να καταθέσουν την προσφορά τους προσφέροντας για το σύνολο της ζητούμενης προμήθειας.
2. **Η προμήθεια θα ανατεθεί με τη διαδικασία της απευθείας ανάθεσης, για την κάλυψη των αναγκαίων τρεχουσών αναγκών, και με κριτήριο το προσφερόμενο μεγαλύτερο ποσοστό έκπτωσης (%)** επί της νόμιμα διαμορφούμενης μέσης τιμής λιανικής πώλησης των ΥΓΡΩΝ ΚΑΥΣΙΜΩΝ, την ημέρα παράδοσης, όπως διαμορφώνεται από το Παρατηρητήριο Τιμών Υγρών Καυσίμων του Υπουργείου Ανάπτυξης και Ανταγωνιστικότητας στην Περιφερειακή Ενότητα της ζητούμενης προμήθειας (Νομός Θεσσαλονίκης).
3. **Το ποσοστό έκπτωσης μπορεί να είναι και αρνητικό, χωρίς να υπερβαίνει το 5%.**
4. Προσφορά που υποβάλλεται για μέρος της προμήθειας απορρίπτεται ως απαράδεκτη.
5. Ο υπολογισμός της απευθείας ανάθεσης έγινε σύμφωνα με τη μέση τιμή λιανικής πώλησης των υγρών καυσίμων όπως διαμορφώθηκε στις 13/09/2023, από το Παρατηρητήριο Τιμών Υγρών Καυσίμων του Υπουργείου Ανάπτυξης και Ανταγωνιστικότητας στην Περιφερειακή Ενότητα της ζητούμενης προμήθειας (Νομός Θεσσαλονίκης).
6. Στην προσφερόμενη τιμή μονάδας μετά την έκπτωση συμπεριλαμβάνονται όλοι οι προβλεπόμενοι φόροι και κρατήσεις.
7. Η προσφορά ισχύει και δεσμεύει τον ανάδοχο έως τις 31/12/2023.
8. Η ανάθεση τίθεται σε ισχύ από 01/11/2023 μέχρι και την **31/12/2023.**
9. Η παράδοση **των καυσίμων κίνησης** θα γίνεται απευθείας στα οχήματα των τμημάτων στο πρατήριο του αναδόχου ή/και σε συνεργαζόμενο πρατήριο, που θα υποδείξει εγγράφως ο ανάδοχος και πάντως όχι σε σημείο που να απέχει περισσότερα από 20 χιλιόμετρα από την έδρα της εκάστοτε δομής.
10. **Η ΑΡΣΙΣ διατηρεί το δικαίωμα να προμηθευτεί καύσιμα από άλλο προμηθευτή καυσίμων, εκτός της παρούσας σύμβασης, σε περίπτωση κατεπείγουσας και απρόβλεπτης ανάγκης.**
11. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
12. Ο προμηθευτής λαμβάνει γνώση των Ειδικών Όρων της προμήθειας και δεσμεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
13. Τα καύσιμα της προμήθειας θα πρέπει να τηρούν όλες τις νόμιμες τεχνικές και ποιοτικές προδιαγραφές και να είναι κατάλληλα για τη χρήση, που προορίζονται.
14. Τα καύσιμα της προμήθειας θα πρέπει να τηρούν όλες τις νόμιμες τεχνικές και ποιοτικές προδιαγραφές και να είναι κατάλληλα για τη χρήση, που προορίζονται. Οι προδιαγραφές των καυσίμων (φυσικά και χημικά χαρακτηριστικά) καθορίζονται από τις εκάστοτε ισχύουσες διατάξεις.
15. Το καύσιμο πετρελαιοκινητήρων ντίζελ πρέπει να πληροί τις προδιαγραφές και τις απαιτήσεις για τα φυσικά και χημικά χαρακτηριστικά σύμφωνα με τις διατάξεις των Κ.Υ.Α. υπ΄αριθμ. 355/2000 (ΦΕΚ 410Β΄) «Προδιαγραφές και μέθοδοι ελέγχου πετρελαίου κίνησης». Το υπό προμήθεια καύσιμο πετρελαιοκινητήρων ντίζελ πρέπει να είναι συμβατό με τις διατάξεις του Ν.3054/02 ( ΦΕΚ 230 Α΄) «Οργάνωση της αγοράς πετρελαιοειδών και άλλες διατάξεις», της Κ.Υ.Α. με αριθμ.316/2010/12 (ΦΕΚ 501 Β΄) «Προσαρμογή της ελληνικής νομοθεσίας, στον τομέα της ποιότητας καυσίμων βενζίνης και ντίζελ, προς την οδηγία 2009/30/Ε.Κ. του Ευρωπαϊκού Κοινοβουλίου και του Συμβουλίου» και της Κ.Υ.Α. με αριθμ. 117/2014/15 (ΦΕΚ 921 Β΄) «Προσαρμογή της ελληνικής νομοθεσίας στον τομέα της ποιότητας καυσίμων προς την Οδηγία2014/77/ΕΕ».
16. Η ποιότητα του προσφερόμενου πετρελαίου κίνησης θα πρέπει να είναι σύμφωνη με αυτή του πετρελαίου που παράγεται στα κρατικά διυλιστήρια και προορίζεται για κατανάλωση, σύμφωνα με τους όρους που θέτει το Υπουργείο Ανάπτυξης, τις εκάστοτε προδιαγραφές που καθορίζονται από το Γενικό Χημείο του Κράτους, καθώς επίσης και τις προδιαγραφές και τις μεθόδους ελέγχου της υπ΄αρίθμ. 467/2002 (ΦΕΚ 1531/Β’/16- 10-2003) Κοινής Υπουργικής Απόφασης των Υπουργών Οικονομίας και Οικονομικών, Ανάπτυξης και Περιβάλλοντος, Χωροταξίας και Δημοσίων Έργων ως ισχύει.
17. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
18. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
19. Οι παραπάνω όροι θεωρούνται δεσμευτικοί, με **ποινή απόρριψης της προσφοράς** σε περίπτωση μη συμμόρφωσης σε κάποιον από αυτούς.
20. Η ανάθεση και η εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως του ν. 4412/2016 (Α’ 147) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».

**Δικαιολογητικά Συμμετοχής:**

**Επιπρόσθετα,** προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 του Ν.4412/2016, **θα πρέπει να προσκομίσετε μαζί με την οικονομική σας προσφορά** και τα παρακάτω δικαιολογητικά σύμφωνα με το άρθρο 80 παρ. 2 και 3 του Ν.4412/2016:

1) Βεβαίωση φορολογικής ενημερότητας, για συμμετοχή

2) Βεβαίωση ασφαλιστικής ενημερότητας για ασφαλιστικές εισφορές του προσωπικού, για συμμετοχή

3) Βεβαίωση ασφαλιστικής ενημερότητας μη μισθωτών ΕΦΚΑ, για συμμετοχή (αφορά ατομικές επιχειρήσεις)

4) Υπεύθυνη δήλωση εκ μέρους του οικονομικού φορέα, σε περίπτωση φυσικού προσώπου, ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου, στην οποία θα δηλώνεται ότι ΔΕΝ υπάρχει εις βάρος του αμετάκλητη καταδικαστική απόφαση για έναν από τους ακόλουθους λόγους: συμμετοχή σε εγκληματική οργάνωση, ενεργητική δωροδοκία κατά το ελληνικό δίκαιο και το δίκαιο του οικονομικού φορέα, απάτη εις βάρος των οικονομικών συμφερόντων της Ένωσης, τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, νομιμοποίηση εσόδων από παράνομες δραστηριότητες ή χρηματοδότησης της τρομοκρατίας , παιδική εργασία και άλλες μορφές εμπορίας ανθρώπων. Η υποχρέωση του προηγούμενου εδαφίου αφορά:

α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές,

β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και όλα τα μέλη του Διοικητικού Συμβουλίου, γγ) στις περιπτώσεις των συνεταιρισμών τα μέλη του Διοικητικού Συμβουλίου.

5) Αντίγραφο καταστατικού της εταιρίας & έγγραφο ταυτοποίησης μελών Διοικητικού Συμβουλίου (π.χ. ΓΕΜΗ)

6) Σε περίπτωση ατομικής επιχείρησης, εκτύπωση προσωποποιημένης πληροφόρησης της επιχείρησης από το Taxis, όπου φαίνεται ότι η επιχείρηση είναι ενεργή.

**Διαδικασία πληρωμής:**

1. Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης **εντός τριάντα (30) ημερών ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής:**
* Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις,
* Βεβαίωση ασφαλιστικής ενημερότητας, για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ, για είσπραξη, σε ισχύ (ανάλογα με τη νομική μορφή του αναδόχου), όπου απαιτείται από τις κείμενες διατάξεις
* Φορολογική ενημερότητα, για είσπραξη, σε ισχύ, (σε περίπτωση που το σύνολο των τιμολογίων είναι άνω των 1.500,00€ μικτά), όπου απαιτείται από τις κείμενες διατάξεις ή Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών), όπου απαιτείται από τις κείμενες διατάξεις.
1. Τον προμηθευτή βαρύνουν και συμπεριλαμβάνονται στην τιμή της προσφοράς του οι νόμιμες κρατήσεις όπως αυτές ισχύουν κατά την ημέρα της ανάθεσης
2. Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.

**Οι προσφορές μπορούν να κατατεθούν στην ΑΡΣΙΣ με κάθε πρόσφορο μέσο επικοινωνίας (ταχυδρομικά έγγραφα, ηλεκτρονικά, με φαξ ή αντίστοιχο τρόπο).**

**•** Ταχυδρομική Διεύθυνση: Εγνατίας 30, 54625, Θεσσαλονίκη

• Fax: 2310526150

• Ηλεκτρονική Διεύθυνση: metoikos.procurement@gmail.com

Οι ενδιαφερόμενοι μπορούν να λαμβάνουν Πληροφορίες από το site της Άρσις www.arsis.gr ή στα τηλέφωνα: 2316007622 και 2316009753.

**Ημερομηνία λήψης της προσφοράς από την ΑΡΣΙΣ το αργότερο έως την 21/09/2023 ώρα 15.00**

**Όλα τα απαραίτητα έγγραφα που συνοδεύουν την πρόσκληση (υπόδειγμα προσφοράς) είναι αναρτημένα στη σελίδα της ΑΡΣΙΣ** [**www.arsis.gr**](http://www.arsis.gr)

Σε περίπτωση παράτασης της προθεσμίας υποβολής των προσφορών, οι ενδιαφερόμενοι μπορούν να πληροφορηθούν το χρόνο της παράτασης από το site της ΑΡΣΙΣ [www.arsis.gr](http://www.arsis.gr)

ΓΙΑ ΤΗΝ ΑΡΣΙΣ – ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ

ΤΜΗΜΑ ΠΡΟΜΗΘΕΙΩΝ